
31.10.18
לכבוד										מ.ל.ב
גב' לימור וייס	ארביב						לצרכי מו"מ לפשרה בלבד
מרחוב כרמל 21/60
רחובות

ג.נ. שלום רב,

הנדון: עמית זלינגר, ת.ז. 204588826
   פגיעה מיום 25.2.18

הריני מייצג את מרשתי שבנדון והריני מתכבד לפנות  בשמה כדלקמן:

1. ביום 25.2.18 רצה מרשתי עם כלבתה כשהיא קשורה ברצועה, במהלך ריצתה, הבחינה מרשתי בך ובכלבתך, ולאחר שהבחינה כי  גם היא קשורה ברצועה, המשיכה מרשתי בריצה. לפתע, החלה כלבתך לרוץ לעבר מרשתי , קפצה עליה ונשכה אותה בחוזקה בזרוע שמאל (להלן: "התקיפה/הפגיעה").

1. לאחר התקיפה, פנתה מרשתי לבית החולים קפלן, ברחובות, שם הוחלט לבצע למרשתי שטיפות לחיטוי, תפירת החתכים והמלצה לנטילת טיפול אנטיביוטי תוך ורידי. לאחר קבלת טיפול רפואי ראשוני שוחררה מרשתי לביתה בהמלצה להמשך מעקב רפואי, מנוחה והפעלת הזרוע בהתאם ליכולת, נטילת משככי כאבים, חבישה יומית וחיטוי.

רצ"ב סיכום אשפוז, מסומן "1 - 2"

1. לאחר כשלושה שבועות הורדו התפרים, ומרשתי אשר המשיכה לסבול מנימול, קושי בתפקוד ובביצוע פעולות ידניות, ומצלקות מכערות ורגישות למגע טופלה במסגרת הקהילה והופנתה להמשך מעקב רפואי, טיפולי פיזיותרפיה ומנוחה.

1.  נוכח הנימול והפרעות בתחושה, הופנתה מרשתי, בין היתר, לביצוע בדיקת EMG  אשר הדגימה נזק עצבי רדיאלי משמעותי ויש חשש כי יהיה צורך בהתערבות ניתוחית.

רצ"ב תעודות רפואיות, מסומנות "3 - 16".


1. מרשתי תטען כי התקיפה בוצעה עקב רשלנותך אשר באה לידי ביטוי במעשים או במחדלים הבאים:

1. לא הנחת מחסום על פיו של הכלב. 

2. לא מנעת יצירת מצב בו התובעת לא תהא בסכנה.

3. לא דאגת להשגיח כי הכלב יהא תחת השגחה מתאימה.

4. לא דאגת ו/או לא דאגת מספיק כי הכלב יהיה קשור ברצועה קצרה.



5. לא דאגת ו/או לא דאגת די לבטיחותם ולשלומם של עוברים ושבים. 

6. לא צפית מבעוד מועד את התאונה. 

7. לא עשית דבר ו/או לא עשית די למניעת התאונה.

8. לא קיימת את החובה המוטלת עלייך כבעלים ו/או כמחזיקה ו/או כאחראית ו/או כממונה על הכלב.

9.  לא נהגת כפי שבעלים ו/או מחזיק ו/או אחראי ו/או ממונה סביר של כלב היה נוהג בנסיבות   
 דומות. 

10.  נהגת בחוסר זהירות ו/או בחוסר אכפתיות.

1. מאז התאונה סובלת מרשתי מכאבים והגבלה בתנועות זרוע וכף יד שמאל, מצלקות מכערות ורגישות למגע, מחוסר תחושה ונימול, מקושי באחיזת חפצים וביצוע תפקודים ידניים, מכאבים חוזרים ונשנים, כאבים בעת חילופי מזג אויר והטיפולים בה צפויים להימשך בעתיד.

1. מרשתי, סטודנטית לוטרינריה ועובדת בתחום במשרה חלקית, מתקשה מחמת התקיפה בביצוע עבודתה ובלימודיה, הכרוכים מעצם טיבם טבעם בביצוע פעולות ידניות כירורגיות, נעדרה מעבודתה, נזקקה להפוגות ממושכות במהלכה ונגרמו לה הפסדי שכר.

1. מאז התאונה מוגבלת מרשתי בביצוע פעולות יומיומיות שונות, היא נזקקת לעזרת הזולת ותיזקק לה בעתיד.

1. בנסיבות המתוארות, ועל מנת לייתר את הצורך בפניה לערכאות משפטיות, אהיה מוכן להמליץ בפני מרשתי על סילוק תביעתה תמורת סך של 200,000 ש"ח בתוספת שכ"ט ומע"מ.

1. לעיונך וקבלת עמדתך העניינית אודה.



*רצ"ב יפוי כח חתום ע"י מרשתי.

